jkorsvik/nowiki_second_scrape_merged huggingface dataset:
Albany (elv)

Albany River er en elv nord i provinsen Ontario i Canada. Den er den største elven i provinsen, med en samlet vassdragslengde på 980 km og et nedbørsfelt på 135 200 km². Største sideelver er Ogoki (480 km) og Kénogami (320 km). Elva renner nordover og munner ut i Hudsonbukta, nærmere bestemt i Jamesbukta. Deler av vassdraget har blitt ledet sørover til Lake Superior gjennom kraftregulering. 
Elven er oppkalt etter James, hertug av York og Albany, den senere kong James II av England. Ved elven hadde Hudson's Bay Company handelsstasjonen Fort Albany i pelshandlerperioden.
Ogoki har sitt utspring vest for den store Nipigonsjøen, i Thunder Bay-distriktet. I 1943 regulerte Ontarios kraftmyndigheter elven Ogoki, og ledet store deler av vannføringen sørover og ut i Nipigonsjøen som igjen munner ut i Lake Superior. Dette skulle øke vannføringen for kraftproduksjon i Niagarafallene. Ogoki-reservoaret som er oppdemmet ved Waboose Rapids er 150 km² stort. Ogoki er vernet ved Wabakimi Provincial Park og brukes her til rekreasjon. 
Elven Kénogami har også utspring i Thunder Bay-distriktet, fra innsjøen Long Lake. I 1948 regulerte Ontarios kraftmyndigheter Kénogami gjennom bygging av Kenogami Lake-demningen, og ledet store deler av vannføringen sørover og ut i Aguasabon River som igjen renner ut i Lake Superior. Et nedbørfelt på nesten 4 400 km² ble på denne måten overført til St. Lawrence-bassenget i sør.


== Eksterne lenker ==
(en) Albany River – kategori av bilder, video eller lyd på Commons 
Albany River (Ontario parks) – fra Ontarios provinsregjering.
Attawapiskat (elv)

Attawapiskat River er en elv nord i provinsen Ontario i Canada. Den er den nest største elven i provinsen, med en samlet vassdragslengde på 748 km og et nedbørsfelt på 50.500 km². Flere sideelver renner inn i Attawapiskatsjøen (Attiwapiskat lake), hvorfra elven heter Attawapiskat og renner videre østover til Hudson Bay, nærmere bestemt James Bay. 100 km fra utløpet har elven gravd ut unike, eiendommelige kalksteinsøyer i elveløpet, populært kalt «Birthday cakes».
Ved tettstedet Attawapiskat, og om lag 75 km fra utløpet, har De Beers en gruve for utvinningav diamanter. Ved tettstedet er det også egen flyplass.


== Eksterne lenker ==
Atlas of Canada – side om elver som renner ut i Hudson Bay.
Winisk (elv)

Winisk River er en elv nord i provinsen Ontario i Canada. Den er den tredje største elven i provinsen, med en samlet vassdragslengde på 475 km og et nedbørsfelt på 67.300 km². Den renner nordøstover og munner ut i Hudson Bay. Flere sideelver renner inn i elven, som har sterk strøm mange steder og få tettsetder. Deler av elven er vernet som Winisk River Waterway Provincial Park, med betydelige rekreasjons- og padlemuligheter.


== Eksterne lenker ==
Atlas of Canada Arkivert 20. mai 2006 hos Wayback Machine. – side om elver som renner ut i Hudson Bay.
Winisk River (Ontario Parks) – fra Ontarios provinsregjering.
Prügelknabe

Prügelknabe, også skrevet med fornorsket stavemåte som prygelknabe (tysk for «prylegutt», det vil si gutt som må ta imot prylestraff) var i føydal tid en betegnelse på en gutt av lav rang, som ble straffet ved de europeiske hoffene i stedet for mindreårige adelige når en direkte avstraffelse av den adelige ikke var tillatt fordi personen som utførte avstraffelsen hadde lavere rang. Det hersker stor usikkerhet om dette faktisk skjedde, da det finnes få historiske nedtegnelser. Mange historikere anser derfor praksisen som en myte som har vokst ut av enkelthendelser.
«Pryleguttene» ble sagt å være gutter som vokste opp sammen med de adelige, for eksempel barn av tjenestefolk eller lavere adelsklasser. Det kunne derfor være sosiale og følelsemessige bånd i form av vennskap mellom dem. Dermed ble avstraffelsen av «pryleguttene» også en indirekte psykologisk straff av det adelige barnet.


==== Historiske kilder ====
Erasmus' avhandling "Å Utdanne en Kristen Prins" (1516) og "Declamatio de pueris statim ac liberaliter instituendis" (1530) nevner at fysisk avstraffelse er upassende for prinser, men beskriver ikke noen form for prygelknaberi.Hartley Coleridge skriver i 1852 at å "få en annen pisket fremfor en selv var et privilegium reservert kongelig blod. [...] Det var en yndet posisjon å ha for de av lavere stand, da det ble ansett som å gi fordeler senere i livet." John Gough Nichols skrev i 1857 at "Det hele er nærmest en legende, og selv om små straffer og brudd på sedvane kan tidvis ha blitt straffet på dette viset, så virker det usannsynlig av en av kongens medelever skal ha blitt utvalgt som den eneste mottaker av avstraffelse for alle de kongelige regelbrudd".


==== Moderne språkbruk ====
I moderne språkbruk brukes «prygelknabe» som et synonym for syndebukk, en person man lar sitt raseri gå ut over. Det tyske uttrykket har gått inn i flere andre språk, altså blant annet i norsk. På engelsk brukes betegnelsen whipping boy («piskegutt») om en tilsvarende ordning.


== Se også ==
Syndebukk
Hakkekylling
Mobbeoffer
Prylestraff


== Referanser ==
Stormy Weather

«Stormy Weather» er en amerikansk sang fra 1933, skrevet av Harold Arlen og Ted Koehler.  


== Teksten ==
Sangen forteller om skuffelse, ettersom teksten «There's no sun up in the sky» viser en kvinne som bønnfaller hennes mann om å komme tilbake. Været er en metafor for sangerens følelser: «Stormy weather since my man and I ain't together, keeps raining all the time».

Tekstlinjene «when he went away 
the blues walked in and met me,
if he stays away
old rockin' chair will get me» inkluderer, ifølge boka The Poets of Tin Pan Alley, en personifisering av «the blues» (sorg). Tekstlinjene sier «da han dro, spaserte sorgen inn og møtte meg, hvis han forblir borte - gamle gyngestolen vil fange meg»


== Engelskspråklige versjoner ==
Ethel Waters sang den først på nattklubben The Cotton Club i Harlem. Den har senere blitt innspilt av så ulike artister som Frank Sinatra og
Clodagh Rodgers. 
Leo Reisman's Orchestra hadde den største slageren på plate, men Ethel Waters' versjon gjorde det også bra.
Hennes innspilling av sangen fra 1933 ble opptatt i Grammy Hall of Fame i 2003, og Library of Congress inkluderte sangen i National Recording Registry.
Lena Horne spilte første gang inn «Stormy Weather» for RCA Victor i 1941. I 1943 spilte hun inn en annen versjon av sangen til filmen av samme navn, som hun gjorde på utlån til 20th Century Fox fra Metro-Goldwyn-Mayer. Horne spilte den inn fem ganger i løpet av sin karriere. Hennes versjon ble opptatt i Grammy Hall of Fame i 2000.
Ike & Tina Turner spilte inn sangen og ga den ut på albumet Delilah's Power i 1977.


== Norske versjoner ==
Marit Carlsen og Ove Borøchstein har skrevet en norsk tekst på dialekt. Finn Evensen har skrevet en annen norsk tekst. Carlsens og Borøchsteins norske tittel er «Sørvest kuling». Evensens versjon heter «Bordet fanger». 


=== Innspillinger ===


== Referanser ==

Grammy Hall of Fame


== Litteratur ==
Avsnittet «Stormy Weather» i boken «Stardust Memories. The Biography of Twelve of America's Most Popular Songs» av Will Friedman (New York: Penguin Books, 2002)
Puritanerdrakt

Puritanerdrakt (på engelsk Purtian dress) er den klesdrakten som Oliver Cromwells engelske puritanerne bar da de reiste over til Amerika som «pilegrimene» med «Mayflower» i 1621. Dette er en forenklet utgave av den flamske barokkdrakten som var på moten omkring 1620. Draktene mangler for eksempel de rike kniplingsarbeidene og sløyfene som ellers var vanlig i overklassemoten. 
Puritanernes drakter var sydd av svart eller billigere, grått stoff. Mennene bar folderike knebukser og tilhørende vams, køllert eller flasketrøye med skjøter i form av flasker (fliker), og store, hvite bladkrager. Over dette ble det båret kappe i spansk, rundskåret stil og en høy filthatt med tilspisset pull, på engelsk gjerne kalt capotain, på hodet. På beina ble det båret høye kravestøvler i tidens mote. 
Puritanermoten fra 1620 levde videre blant de europeiske nybyggerne i Amerika, og kom tilbake til Europa i en noe modernisert utgave på slutten av 1700-tallet da fredsavtalen etter De forente staters krig med England skulle undertegnes i Paris. Den «nye» drakten var laget av ull og uten overdrevne utsmykninger. Den påvirket særlig den engelske, borgerlige mannsdrakten. I Tyskland fikk den tilnavnet wertherdrakt etter den den romantiske hovedpersonen i Goethes roman Den unge Werthers lidelser som ble beskrevet med en slik moderne, ungdommelig og «reformvennlig» fritidsdrakt. I Frankrike ble stilen kalt á l'anglaise («på engelsk vis») som en klar motsetning til rokokkomotens silkebroderte mannsdrakt a la française («på fransk vis») som var preget av et tilnærmet evig hoffliv.
Galleriet viser avbildninger av puritanerdrakter tolket i patriotiske historieillustrasjoner av Jean Leon Gerome Ferris (1863–1930).

		
		


== Se også ==
USA i kolonitiden
Pilegrimene
Wertherdrakt
Severn (nordlige Ontario)

For andre betydninger, se Severn (andre betydninger).Severn River er en elv nord i provinsen Ontario i Canada. Den er den tredje lengste elven i provinsen, med en samlet vassdragslengde på 982 km og et nedbørsfelt på 102.800 km². Litt av nedbørsområdet ligger i nabostaten Manitoba i vest. Elven har 8 sideelver, og sitt utspring i Deer Lake i vest. Den renner nordøstover via Severnsjøen (Severn Lake) og ut i Hudson Bay ved tettstedet Fort Severn. Fort Severn ble etablert av Hudson's Bay Company i 1689 og har vært kontinuerlig bebodd siden den tid.


== Eksterne lenker ==
Atlas of Canada – side om elver som renner ut i Hudson Bay.
Bladkrage

Bladkrage eller bladkrave, også kalt rabatt, er en type stor, glatt krage av tynt, oftest hvitt lerretsstoff som var på moten i Europa på 1600-tallet. Betegnelsen brukes ofte spesielt om en videreutviklet versjon av denne kragetypen i form av en halskledning med et knyttebånd og to rektangulære fliker som henger ned foran. Bladkrager har siden da blitt båret som embetsplagg av prester og jurister i flere land. 


== Historie og bruk ==

		
		
		


== Se også ==
Pipekrage, stivet, rund motekrage på 1500-tallet som siden ble prestekrage i Norge
Kniplingskrage
Kalvekryss, plissert kniplingskrage eller rysjer på skjortebrystet i herremoten på 1600- og 1700-tallet
Amikt, firkantet linklede brukt som liturgisk halsduk


== Referanser ==


== Eksterne lenker ==
(en) Bands (neckwear) – kategori av bilder, video eller lyd på Commons 
(en) Bands (neckwear) – galleri av bilder, video eller lyd på Commons
Severn (sentrale Ontario)

For andre betydninger, se Severn (andre betydninger)
For elven Severn i det nordlige Ontario, se: Severn (nordlige Ontario).Severn er en elv i provinsen Ontario i Canada. Den er 30 km lang og renner ut i Georgian Bay i den sørøstre delen av Huronsjøen. Elven er del av en vannvei – Trent-Severn-vannveien – som forbinder Huronsjøen med Ontariosjøen via Trentkanalen. Historisk har Severn blitt brukt til tømmerfløting. Elven har i dag to vannkraftstasjoner.


== Referanser ==
Penisfutteral

Penisfutteral, penishylster og skamdekke,også kalt koteka og horim, er ulike typer dekker som skal skjule eller framheve mannens penis. Slike kan bestå av en halv kalebass, et muslingskjell eller et hylster som er formet som et kremmerhus eller en sylinder og er laget av plantemateriale.  Penisfutteral bæres av naturfolk flere steder, blant annet i Papua Ny-Guinea.


== Se også ==
Skamkapsel, tøypung som dekket skrittet i den europeiske herremoten på 1500-tallet
Hayes (elv)

Hayes River er en elv nordøst i provinsen Manitoba i Canada. Den har en samlet vassdragslengde på 483 km og et nedbørsfelt på 108.000 km². Den renner nordøstover og munner ut i Hudson Bay like sør for der hvor den nordlige naboelva Nelson River munner ut. ved elvemunningen ligger det gamle handelsstedet York Factory, som ble opprettet av Hudson's Bay Company i 1684. Den var svært viktig for kommunikasjonene i pelshandlertiden, ikke minst inn til Winnipegsjøen og videre til Norway House som lå lengre vest i hjertet av innlands-Canada.
Elven er oppkalt etter James Hayes, som var en av partnerne i Hudson's bay Company. Den ble oppdaget og navngitt av den franske oppdagelsesreisende og pelshandler Pierre Radisson. 


== Eksterne lenker ==
Atlas of Canada – side om elver som renner ut i Hudson Bay.
Canadian Heritage Rivers System – Hayes River (2006).
Cadenette

Cadenette, i flertall cadenettes eller cadenetter, er en fransk betegnelse på flere typer historiske hårfrisyrer. Navnet brukes særlig om to fletter eller dreadlockliknende hårlokker som hang fritt ned på hver side av ansiktet og ofte ble samlet eller pyntet med sløyfer.
Sidelokker forekom i den europeiske herremoten på 1600- og 1700-tallet. Frisyren stammer fra militærmoten dengang og er oppkalt etter den franske marskalk Cadenet, egentlig Honoré d'Albert (1581–1649). Cadenettene utviklet seg i flere varianter, blant annet som opprullede sidelokker i mennenes 1700-tallsfrisyre, et karakteristisk trekk ved mange pudderparykker. Slike sidekrøller kunne stå i en eller flere rader på siden av hodet, like under kanten av de populære trekanthattene.
Den dansk-norske kongen Christian IV bar liknende sidefletter. Hans tynne flette, som var pyntet med en sløyfe, var en frisyremote som ble kalt  mareflette eller -lokk, eller på fransk à  la polonaise, det vil si «polsk (flette)», på latin plica polonica, engelsk Polish plait og tysk Weichselzopf.  Dette også vært kallenavn på en hårsykdom der ustelt, ofte lusebefengt hodehår har sammenfiltret seg i «dreadlocks» og gitt hodebunnsbetennelse eller -eksem, tilsvarende gamle dagers marefletter, lange nisseknuter hårtuster som ikke lar seg gre ut.


== Se også ==
Marelokk, sammenfiltrede lokker på mennesker eller hester
Hårpisk, herrefrisyre på 1700-tallet i Europa og i Kina fra 1644 til 1912
Fletter
Payos, sidekrøller eller ørelokker som er påbudt for mannlige jøder


== Referanser ==


== Eksterne lenker ==
(en) Cadenettes – kategori av bilder, video eller lyd på Commons
Rabatt

Rabatt kan på norsk bety:

Avslag på eller fratrekk i pris
Midtdeler eller skulder (sidefelt) på vei
Smalt blomsterbed
Rabatt (frakk), oppslag eller brettet krage på en frakk, gjerne utstyrt med knapper
Bladkrave, en hvit embetskrave med to firkantede fliker foranOrdet rabatt har kommet til norsk via tysk Rabatte og Rabatt, nederlandsk og fransk rabat fra det italienske rabatto og verbet rabattere som betyr «slå ned» eller «vende». Ordet  ble særlig brukt om nedbrettede krager på gamle tiders drakter. De smale knappeslagene på 1700-tallets fargerike uniformsfrakker har siden gitt navn til blomsterbed og annet med avlang og regelmessig form.


== Se også ==
Rabat, hovedstaden i Marokko
Stefamilie

Stefamilie er betegnelsen på den utvidede sosiale familien man får når en av ens foreldre inngår et nytt ekteskap eller samboerskap. 
Dette gjelder både når forelderen er enkemann eller enke og når ens foreldre er skilt. Hvis ens far inngår et nytt ekteskap, kalles den nye ektefellen stemor, mens hvis ens mor inngår et nytt ekteskap, kalles den nye ektefellen stefar. Barn av stemødre og stefedre fra deres eventuelle tidligere ekteskap kalles stesøsken. Uttrykk som stemor og stefar brukes i mindre grad hvis barna er voksne når deres foreldre inngår nye ekteskap.

Den etymologiske roten til leddet ste- er nedertysk stef-, som tilsvarer gammelnorsk stjúp-, og betyr egentlig noe som er hugget av, her brukt i betydningen en som har tapt (en av) sine foreldre. 
I vestlig folketradisjon og folkeeventyr fremstilles stemødre og stefedre overveiende negativt. Kjente eventyr som Askepott, Snehvit og Hans og Grete viser stemødre som favoriserer seg selv eller sine egne barn på bekostning av stebarna. Å behandle noen stemoderlig betyr å behandle noen urettferdig.


== Se også ==
Stemorsblomst


== Referanser ==
Sean Parnell

Sean R. Parnell (født 19. november 1962 i Hanford, California) er en amerikansk politiker for Det republikanske parti. Han er guvernør i delstaten Alaska fra 26. juli 2009, da han som tidligere viseguvernør overtok embetet etter at Palin trakk seg midt i embetsperioden.Han har uttalt at han tar sikte på å stille til valg som guvernør ved den kommende valget i 2010 etter å at sitter i vervet i resten av Palins embetsperiode.Sarah Palin meldte 3. juli 2009 at hn ville trekke seg guvernør den 26 juli. og at Parnell ville overta embetet i tråd med delstatens grunnlov. Samtidig utnevnte hun generalløytnant Craig Campbell, leder av Alaskas Department of Military and Veterans Affairs som Parnells viseguvernør.
Parnell er utdannet jurist etter først ha gått på Pacific Lutheran University (B.B.A. 1984) og studerte rettsvitenskap ved University of Puget Sound School of Law (nå: Seattle University School of Law) (J.D. 1987). Han har advokatbevilling både i Alaska og Washington D.C.
Parnell arbeidet en periode som lobbyist for oljeselskapet ConocoPhillips Alaska, Inc. etter å ha sittet i Alaskas senat, men vendte tilbake til politisk stilling som nestleder ved statens olje- og gassavdeling, før han atter arbeidet som lobbyist for oljeindustrien mens han stilte til valg som viseguvernør, sammen med Palin.
I årene 1992-1996 satt han to perioder i Alaskas representanthus, deretter ble han innvalgt i Alaskas senat.
I 2008 prøvde han å slå ut den sittende kongressmannen Don Young, som har sittet siden 1973, men tapte i det republikanske primærvalget med snau margin, bare 304 stemmer etter diverse omtellinger.


== Se også ==
Liste over Amerikas forente staters guvernører


== Referanser ==


== Eksterne lenker ==
(en) Offisielt nettsted 
(en) Sean Parnell – kategori av bilder, video eller lyd på Commons 

(en) Biografi hos National Governors Association
(en) Biografi, oppslutning hos interessegrupper, offentliggjøringer, vetoer og valgkampbidrag hos Project Vote Smart
(en) Stilling i saker og relaterte sitater hos On the Issues
(en) Valgkampbidrag hos FollowTheMoney.org
(en) Opptredener i C-SPAN-programmer
(en) Nyheter og kommentarer hos The New York Times
(en) Nyheter og kommentarer hos The Washington Post
Mollestadeika

Mollestadeika eller Vetteeika er kåret til Norges nest største tre (omkrets, 1,3 m over bakken), etter «Brureika» ved Lothe i Ullensvang. Treet står på gården Vestre Mollestad i Birkenes kommune i Agder. Det er ca. 1 000 år gammelt og har seks store grener. Største gren har en tykkelse (omkrets) på 2,59 m. Treet er fremdeles i live, selv om det er innhult (diameter på hulrom = 1,3 m), etter angrep av svovelkjuke (Laetiporus sulphureus).
Det går mange sagn om eika, og det er utgitt et hefte som inneholder åtte slike sagn.
Hule eiker er særlig viktige biotoper for artsmangfold. Opptil 1500 ulike arter kan ha tilhold i en gammel hul eik. Dette er grunnen til at hule eiker er kategorisert som en utvalgt naturtype med særlig beskyttelse. NRK-TV sendte i 2006 et program i serien Ut i naturen som i sin helhet var viet «Livet i Mollestadeika».
Data:

Alder: ca.1 000 – 1 100 år.
Omkrets (1,3 m over bakken): 10,3m – (0,5 m over bakken: 10,5 m.)
Høyde: 15 m.
Trekronens størrelse: ca. 200 m².
		
		
		


== Referanser ==


== Eksterne lenker ==
www.hule-eiker.no
«Mollestadeika». Kulturminnesøk. Riksantikvaren – Direktoratet for kulturminneforvaltning. 
(no) Mollestadeika i Miljødirektoratets nettsted Naturbase
Livet i Mollestadeika – Filmklipp fra NRK "Ut i naturen"
http://www.flickr.com/photos/ingvald/6530611751/in/photostream/lightbox/
QuakeNet

Quakenet et nettverk på chatteprotokollen IRC. Nettverket er oftest brukt i sammenheng med multiplayer-spill, eller gaming.
Nettverket er mye brukt til å finne motstandere for kamper mellom lag/klaner i spill som for eksempel Counter-Strike, Call of Duty og Quake.


== Eksempler på godt brukte chatterom ==
Clanmatch
PCW
5on5
3on3
Clan-cs


=== Metode brukt for å finne motstandere ===
«gamerdude101: LF 5on5 server off noob»

LF betyr "looking for"
5on5 betyr at man vil spille med 5 personer på hvert lag
Server off betyr at man leter etter motstandere med server, siden man ikke har selv.
Noob er ferdighetsnivået man er ute etter, da man vil blir matchet mot noen på eget nivå.


== Eksterne lenker ==
Artikkelen har ingen egenskaper for spilldatabaser i Wikidata
Prinsefisk

Prinsefisk, eller torsk i fløtesaus, er en matrett. Navnet prinsefisk har den etter at kronprins Karl av Sverige og Norge (visekonge på tidspunktet) og kronprins Vilhelm III av Nederland fikk retten servert under et besøk i Bergen 22. juli 1856. Middagen fant sted i en paviljong oppført mellom der Ole Bulls plass og Logen nå er.Hovedingrediensen er torskefiletstykker som er dampet på forhånd. Disse legges i en hvit saus tilsatt fløte og hummer, blåskjell eller reker, gjerne med noe av væsken de har skilt ut. Krydringen er opp til kokken.Vanlig tilbehør utenom poteter, er gulrøtter, som noen bruker å legge i sausen.


== Varianter ==
Også annen fisk kan brukes, noe som vil endre smaken. En variant bruker ost som smakstilsetning i sausen.


== Referanser ==
August Kopff

August Kopff (født 5. februar 1882 i Heidelberg, død 25. april 1960 i Heidelberg) var en tysk astronom, kjent som oppdager av mange kometer og asteroider.
Han oppdaget fra 1905 til 1909 i alt 66 asteroider (og var med-oppdager av to til), herunder de trojanske asteroidene 617 Patroclus og 624 Hektor. Blant kometene han oppdaget er den periodiske kometen 22P/Kopff og den ikke-periodiske C/1906 E1. Oppdagelsene ble gjort mens han arbeidet ved observatoriet Landessternwarte Heidelberg-Königstuhl ved Heidelberg.
Fra 1924 til 1954 var han den 18. direktør ved Astronomisches Rechen-Institut (ARI), først i Berlin, og senere i Heidelberg da instituttet ble flyttet dit i 1945.
Det 41 km store krateret Kopff på Månen er oppkalt etter han.


== Referanser ==
Liste over Californias guvernører

Liste over personer som vært guvernør i delstaten California:


== Se også ==
California
Territoriet Alaska
Det demokratiske parti
Det republikanske parti
Know-Nothingpartiet
Karl Wilhelm Reinmuth

Karl Wilhelm Reinmuth (født 4. april 1892 i Heidelberg, død 6. mai 1979) var en tysk astronom.
Han oppdaget et stort antall asteroider (nesten 400 i alt). Den første var 796 Sarita, som han oppdaget i 1914. Han arbeidet ved observatoriet Landessternwarte Heidelberg-Königstuhl ved Heidelberg i Tyskland fra 1912 til 1957.
Blant hans mest kjente oppdagelser er 1322 Coppernicus, Apollo-asteroidene 1862 Apollo og 69230 Hermes, samt de trojanske asteroidene 911 Agamemnon, 1143 Odysseus, 1172 Äneas, 1173 Anchises, 1208 Troilus, 1404 Ajax, 1437 Diomedes og 1749 Telamon. Han oppdaget også 5535 Annefrank, som senere ble besøkt av romsonden Stardust.
Han oppdaget to kometer, de periodiske kometene 30P/Reinmuth og 44P/Reinmuth.
Asteroiden 1111 Reinmuthia er oppkalt etter han (og oppdaget av han, en praksis som senere ikke lenger ble tillatt).
Initialene til småplanetene 1227 til 1234, som alle ble oppdaget av Reinmuth, staver ut «G. Stracke», en tysk astronom og baneberegner som hadde bedt om at ingen asteroide skulle oppkalles etter han. På denne måten klarte Reinmuth å hedre mannen uten å stride mot hans ønske:

1227 Geranium
1228 Scabiosa
1229 Tilia
1230 Riceia
1231 Auricula
1232 Cortusa
1233 Kobresia
1234 Elyna


== Referanser ==
Det Almindelige Samfund

Det Almindelige Samfund er en kristen menighet i Eigersund; den ble stiftet i 31. januar i 1901 av Per Gravdal og hans etterfølgere. Menighetsmedlemmene kalles ofte for «perane», eller «Perasekten», etter grunnleggeren. 
Menigheten ble opprettet etter en av splittelse i Menigheten Samfundet, da enkelte mente at den nye forstanderen Per Gravdal ikke «hadde samme Ånd» som avdøde Bernt Lomeland. På 1950-tallet gikk en gruppe ut av Det Almindelige Samfund og laget Det Almindelige Lutherske Samfund, kalt «Larsane».


== Kirke ==
Menigheten har én kirke, på Krossmoen i Eigersund kommune, ved E39. Lokalet blir på folkemunne kalt «Perakjerkå». Nåværende forstander er Lars Martin Ramsland. Gudstjenestelivet er preget av pietistiske og barokke salmer, av blant andre Kingo.Menigheten driver en privat grunnskole, Gamleveien skole, i Egersund.


== Referanser ==